CELEX: 62017TN0641
Language: sl
Date: 2017-09-20 00:00:00
Title: Zadeva T-641/17: Tožba, vložena 20. septembra 2017 – Ferri/ECB

13.11.2017   
            
            
               SL
            
            
               Uradni list Evropske unije
            
            
               C 382/57
            
         Tožba, vložena 20. septembra 2017 – Ferri/ECB
   (Zadeva T-641/17)
   (2017/C 382/70)
   Jezik postopka: italijanščina
   
      Stranki
   
   
      Tožeča stranka: Claudio Ferri (Roma, Italija) (zastopnik: A. Campagnola, odvetnik)
   
      Tožena stranka: Evropska centralna banka
   
      Predlog
   
   Tožeča stranka Splošnemu sodišču predlaga, naj ugotovi neopravljanje nalog nadzora, uvedenega z obvestilom z dne 24. marca 2017 in, po izmenjavi dopisov, v zvezi s katerim naj bi pristojna služba ECB menila, da ji ni treba ukrepati, ker je menila, da je vprašanje povezano z nalogami samozaščite in ne z nalogami nadzora v zvezi s sprejetjem meril nadzora ravnanja italijanskih bank.
   
      Tožbeni razlogi in bistvene trditve
   
   Tožeča stranka v utemeljitev tožbe navaja, da Evropska centralna banka ni izvajala nalog nadzora, ki so v njeni pristojnosti, pri čemer je navedla naslednje:
   
               —
            
            
               nezagotovitev hitre izdaje izvedbenih predpisov zakonske uredbe št. 72 iz leta 2015 ter poznejše uporabe zakonske uredbe št. 385 iz leta 1993, za katero se je štelo, da se še naprej uporablja na osnovi druge dejavnosti, ki izhaja iz neizdaje izvedbenih določb s strani Banca d’Italia;
            
         
               —
            
            
               neizdaja poziva Banca d’Italia, naj okviru državnega sistema aktivira prilagoditev predpisov, ki urejajo sodni postopek v zvezi z uporabo sankcij;
            
         
               —
            
            
               neobstoj nadzora uravnoteženosti meril za presojo učinkovitosti bančnega sistema, ki so danes oblikovana v očitni povezavi z zelo zapletenimi in razčlenjenimi bančnimi organi, brez navajanja elastičnosti in dejanske primernosti;
            
         
               —
            
            
               nepravilnost meril za presojo primernosti dejavnosti Banca di Credito Cooperativo di Frascati, glede na to, da so bila ta merila očitno zasnovana in določena za zagotovitev presoje primernosti zelo zapletenega in razčlenjenega bančnega sistema.